**ZAPISNIK S 39. SJEDNICE ŠKOLSKOG ODBORA**

*U Macincu, 1. veljače 2016.*

Početak: 14.00

Završetak: 15.00

**Prisutni:** Simona Borko, Božena Dogša, Darinka Kirić, Monika Mesarić, Ivan Krištofić,

**Nisu prisutni:** Božidar Kontek, Andrea Ermakora, Dario Horvat

DNEVNI RED:

1. Usvajanje zapisnika prethodne sjednice
2. Godišnje financijsko izvješće za 2015. godinu
3. Odluka o raspodjeli financijskog rezultata za 2015. godinu
4. Razmatranje molbi i davanje prethodne suglasnosti za radno mjesto učitelja matematike na osnovu objavljenog natječaja u Zavodu za zapošljavanje Čakovec
5. Ostalo

**Ad 1.)** Predsjednica Školskog odbora Simona Borko pozdravila je nazočne članove Školskog odbora i pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2.)** Predsjednica Školskog odbora predala je riječ računovotkinji škole Nataši Kovačić. Gospođa Nataša Kovačić pročitala je financijsko izvješće za 2015. godinu. Ukupni prihodi za 2015. godinu bili su 7.769.900,84 kn ,a ukupni rashodi i izdaci 7.789.520,22 kn. Gospođa Nataša Kovačić objasnila je sve stavke financijskog izvješća za 2015. godinu, članovi Školskog odbora razmotrili su i prokomentirali financijsko izvješće za 2015. godinu te ga jednoglasno prihvatili.

**Ad 3.)** Donesena je odluka o raspodjeli financijskog rezultata za 2015. godinu, članovi Školskog odbora jednoglasno usvajaju odluku o raspodjeli financijskog rezultata za 2015. godinu.

**Ad 4.)** Članovi Školskog odbora pristupili su razmatranju pristiglih zamolbi za radno mjesto učitelja matematike na osnovu objavljenog nateječaja u Zavodu za zapošljavanje Čakovec. Na natječaj je pristiglo pet zamolbi, ni jedna zamolba u potpunosti ne udovoljava uvjetima natječaja, pa je odabrana Renata Vlahek dipl. učiteljica, koja je do sada radila na traženom radnom mjestu. Članovi Školskog odbora jednoglasno su donijeli prethodnu suglasnost za zasnivanje radnog odnosa na određeno vrijeme, do pet mjeseci ili povratka učiteljice s porodiljnog dopusta .

**Ad 5.)** Nije bilo dodatnih pitanja, niti komentara te je sjednica Školskog odbora završena u 15.00 sati.

ZAPISNIČARKA: PREDSJEDNICA ŠO:

Monika Mesarić Simona Borko